ΓΡΑΠΤΗ ΕΡΩΤΗΣΗ E-3132/02

υποβολή: Samuli Pohjamo (ELDR) προς την Επιτροπή

(4 Νοεμβρίου 2002)

Θέμα: Η εκπροσώπηση των διαφόρων γλωσσών στιςπηρεσίες της Επιτροπής

Το ευρωπαϊκό γραφείο διπλωμάτων ευρεσιτεχνίας διαδραματίζει ιδιαίτερα σημαντικό ρόλο από την άποψη των εταιρειών πουποβάλλουν αίτηση ευρωπαϊκού διπλώματος ευρεσιτεχνίας. Το έργο για το ευρωπαϊκό δίπλωμα ευρεσιτεχνίας διατελεί καιρό τώραπό μελέτη και η Επιτροπή είναι από τους κύριους εισηγητές του.

Είναι προς το ευρωπαϊκό συμφέρον να εκπροσωπούνται όλες οι χώρες και όλες οι γλωσσικές ομάδες στιςπηρεσίες της ΕΕ. Στη Φινλανδία θεωρείται πρόβλημα το γεγονός ότι δεν εργάζεται κανένας Φινλανδός στο ευρωπαϊκό γραφείο διπλωμάτων ευρεσιτεχνίας, με αποτέλεσμα να μην προσφέρονταιπηρεσίες στη Φινλανδική.

Ποια μέτρα προτίθεται να λάβει η Επιτροπή, για να καταστούν οιπηρεσίες που αφορούν τα διπλώματα ευρεσιτεχνίας πιο ταχείς και πιο ευέλικτες· Η τεχνολογία συγκεκριμένα εξελίσσεται πολύ γρήγορα και, αν για την έκδοση διπλώματος ευρεσιτεχνίας χρειάζονται χρόνια, η εφεύρεση μπορεί στο μεταξύ να καταστεί ξεπερασμένη.

Απάντηση του κ. Bolkestein εξ ονόματος της Επιτροπής

(3 Δεκεμβρίου 2002)

Το Ευρωπαϊκό Γραφείο Διπλωμάτων Ευρεσιτεχνίας (ΕΓΔΕ) δεν είναι κοινοτικός φορέας. Είναι αυτόνομος οργανισμός και είναι εντελώς ανεξάρτητο από τα κοινοτικά θεσμικά όργανα. Σύμφωνα με το άρθρο 4 (2) της Σύμβασης για τη χορήγηση Ευρωπαϊκών Διπλωμάτων Ευρεσιτεχνίας (Σύμβαση για το Ευρωπαϊκό Δίπλωμα Ευρεσιτεχνίας, ΣΕΔΕ), το ΕΓΔΕ είναι ένα από τα κύρια όργανα του Ευρωπαϊκού Οργανισμού Διπλωμάτων Ευρεσιτεχνίας.

Από την ίδρυση του ΕΓΔΕ το 1975, οι επίσημες γλώσσες του ΕΓΔΕ ήταν τα αγγλικά, τα γαλλικά και τα γερμανικά. Σύμφωνα με το άρθρο 14 (2) της ΣΕΔΕ, οι πολίτες ενός κράτους που έχειπογράψει την ΣΕΔΕ και το οποίο έχει γλώσσα διαφορετική από τις τρεις γλώσσες εργασίες μπορεί αρχικά να καταθέσει αίτηση για ευρωπαϊκό δίπλωμα ευρεσιτεχνίας σε μια επίσημη γλώσσα του κράτους του, με την προϋπόθεση ότι θα διαβιβάσει τη μετάφραση αργότερα.

Η Φινλανδία προσχώρησε στην ΣΕΔΕ την 1η Μαρτίου του 1996. Το 2001, 20 Φινλανδοί πολίτες εργάζονταν στο ΕΓΔΕ, και σύμφωνα με πληροφορίες που λάβαμε από το ΕΓΔΕ, είχαν προσληφθεί 8 επιπλέον Φινλανδοί μέχρι την 31η Οκτωβρίου του 2002.

Το ζήτημα των γλωσσών εργασίας που επιτρέπουν στο προσωπικό διεθνών οργανισμών να επικοινωνούν μεταξύ τους πρέπει να διακρίνεται σαφώς από τις απαιτήσεις μετάφρασης που ενδεχομένως ισχύουν, για παράδειγμα, μετά τη χορήγηση ενός ευρωπαϊκού διπλώματος ευρεσιτεχνίας.

Στο πλαίσιο της σχεδιαζόμενης δημιουργίας ενός κοινοτικού διπλώματος ευρεσιτεχνίας(1) και της πιθανής προσχώρησης της Κοινότητας στον Ευρωπαϊκό Οργανισμό Διπλωμάτων Ευρεσιτεχνίας, εξετάζονται προσεκτικά τα ζητήματα όπως οι απαιτήσεις μετάφρασης, τα σχετικά κόστη και η πιθανή συμμετοχή των εθνικών γραφείων διπλωμάτων ευρεσιτεχνίας στα αρχικά στάδια της επεξεργασίας των αιτήσεων για κοινοτικό δίπλωμα ευρεσιτεχνίας.

Αν και η Επιτροπή γνωρίζει ότι οι διαδικασίες αίτησης για δίπλωμα ευρεσιτεχνίας ίσως είναι αρκετά χρονοβόρες, θα πρέπει να σημειωθεί ότι ο φόρτος εργασίας είναι μόνο ένας από πολλούς παράγοντες που καθορίζουν τη διάρκεια της περιόδου από τηνποβολή της αίτησης μέχρι τη χορήγηση του διπλώματος. Στους λοιπούς παράγοντες περιλαμβάνεται η στρατηγική του αιτούντος δίπλωμα ευρεσιτεχνίας και το χρονοδιάγραμμα για την επεξεργασία των αιτήσεων που ορίζεται στο νομικό και διαδικαστικό πλαίσιο εντός του οποίουποχρεούνται να λειτουργούν τα γραφεία διπλωμάτων ευρεσιτεχνίας.

(1) Πρόταση κανονισμού του Συμβουλίου για το κοινοτικό δίπλωμα ευρεσιτεχνίας, ΕΕ C 337 E της 28.11.2000.